Štatút súťaže “SÚŤAŽ O VOUCHERY RYANAIR“

1. Názov súťaže

Názov propagačnej Súťaže je ,,VYHRAJ VOUCHERY RYANAIR“. Cieľom organizovania uvedenej spotrebiteľskej Súťaže je informovať cestujúcu verejnosť o možnosti leteckých spojení z letiska Bratislava so spoločnosťou Ryanair, zviditeľniť a propagovať letisko Bratislava a podporiť fanúšikovskú stránku letiska Bratislava na sociálnej sieti Instagram a podporiť webovú stránku letiska Bratislava htpps://www.bts.aero

1. Organizátor súťaže

Propagačnú Súťaž „VYHRAJ VOUCHERY RYANAIR“ organizuje spoločnosť Letisko M. R. Štefánika - Airport Bratislava, a. s., so sídlom Letisko M.R. Štefánika 823 11 Bratislava II Slovensko, IČO: 35884916, zapísaná v Obchodnom registri Okresného súdu Bratislava I, v odd. Sa, vložka č.3327/B (ďalej len „organizátor“). Súťaž sa riadi výlučne týmito pravidlami, ktoré popisujú práva a povinnosti jej účastníkov a pravidlá Súťaže (ďalej len „Súťaž“).

1. Poskytovateľ výhry

Poskytovateľom výhry je Letisko M. R. Štefánika v Bratislave. Výhra je v ďalšom texte označená slovom výhra v adekvátnom gramatickom tvare. Výhra predstavuje vouchre na kúpu leteniek z Bratislavy do ľubovoľnej destinácie (bez letiskových poplatkov).

1. Všeobecné pokyny

Účastník sa zaväzuje dodržiavať podmienky tejto Súťaže. Ak organizátor Súťaže zistí, že boli porušené podmienky účasti v Súťaži, má právo účastníka zo Súťaže diskvalifikovať.

1. Trvanie spotrebiteľskej Súťaže

Propagačná Súťaž trvá v termíne od 30. 03. 2025 do 06. 04. 2025. Súťažiaci sú o súťaži informovaní prostredníctvom sociálnych sietí a prostredníctvom e-mailu.

1. Pravidlá súťaže

6.1. Do Súťaže o 2 vouchery bude zaradený každý účastník, ktorý v období od 30. 03. 2025 do 06. 04. 2025 do 23:59 napíše komentár pod súťažní príspevok na sociálnej sieti Instagram a súčasne je fanúšikom profilu organizátora Súťaže [Letisko Bratislava / Bratislava Airport (@bts.aero) • Fotky a videá na Instagrame](https://www.instagram.com/bts.aero/). Do Súťaže sa môžu zapojiť len účastníci, ktorí sú starší ako 18 rokov.

6.2 Do Súťaže o vouchery Ryanair sa môže každá osoba zapojiť viac krát na Instagrame.

6.3 Súťaže sa nemôžu zúčastniť zamestnanci organizátora Súťaže a ani ich rodinní príslušníci. Takíto Súťažiaci nebudú zaradení do Súťaže.

1. Výhra
   1. Výhrou sú 2 vouchre (bez letiskových poplatkov) spoločnosti Ryanair do ľubovoľnej destinácie s odletom z Bratislavy. Rezerváciu letov realizuje výherca a závisí od voľných kapacít leteckej spoločnosti Ryanair. Letiskové poplatky nie sú súčasťou výhry. Na všetky lety sa vzťahujú prepravné podmienky leteckej spoločnosti Ryanair.
   2. Hodnota jedného vouchra je 100€.
   3. Výherca bude kontaktovaný organizátorom Súťaže. Výherca musí následne do 7 dní poskytnúť organizátorovi svoje kontaktné údaje a e-mailovú adresu, na ktorú mu bude elektronicky zaslaný voucher.
   4. Ak výherca nebude v požadovanom čase kontaktovať organizátora Súťaže, alebo ak nespĺňa podmienky Súťaže, organizátor vyžrebuje náhradníka. Žrebovanie prebehne maximálne tri krát. Organizátor si vyhradzuje právo na zmeny.
   5. Výhra je neprenosná a nevymeniteľná, nemožno ju vymeniť za hotovosť ani inú formu kompenzácie.
   6. Akékoľvek ďalšie výdavky súvisiace s cestou (ako napr. cestovné poistenie, ubytovanie, telefónne poplatky, strava, služby hotela, doprava) si hradí výherca na vlastné náklady.
   7. V prípade, že sa výherca nedostav í na let v rezervovanom termíne, nemá nárok na náhradný let a výhra mu prepadá.
   8. Výhercu nemôže zastupovať iná osoba.
   9. Mená výhercov budú zverejnené dňa 07.04.2025 na instagramovom profile organizátora Súťaže.
   10. Výherca svojou účasťou v Súťaži súhlasí so zverejnením mena na webovej stránke organizátora Súťaže.

7.11 Výherca svojou účasťou v Súťaži súhlasí so zverejnením fotodokumentácie z dňa odletu z letiska M. R. Štefánika v Bratislave, na sociálnych sieťach organizátora súťaže.

1. Odovzdanie výhry

Organizátor si pred odovzdaním výhry vyhradzuje právo vyzvať výhercu k preukázaniu skutočnosti, že je osobou, ktorá bola vyžrebovaná. V sporných prípadoch si organizátor vyhradzuje právo rozhodnúť s konečnou platnosťou. Výhra bude výhercovi odovzdaná elektronicky, formou e-mailu.

1. Zodpovednosť organizátora Súťaže

Na výhry nevzniká právny nárok. V zmysle ustanovenia § 845 Občianskeho zákonníka v platnom znení nemožno výhry vymáhať a to ani prostredníctvom súdu. Organizátor nehradí účastníkom Súťaže žiadne náklady, ktoré im týmto vzniknú v súvislosti s ich účasťou v Súťaži, resp. s výhrou v Súťaži. Organizátor Súťaže nezodpovedá za žiadne škody vzniknuté v súvislosti s nesprávnymi údajmi poskytnutými spotrebiteľom, účastníkom alebo výhercom, alebo v súvislosti s neuplatnením, nevyzdvihnutím, neprijatím, zrieknutím sa, resp. nevyužitím výhry. Organizátor nie je zodpovedný za funkčnosť telefónnych liniek, emailových kont a zariadení, za poštové služby ani za žiadne výkony, ktoré neprevádzkuje priamo sám. Organizátor Súťaže nie je zodpovedný za prípadnú stratu, poškodenie či zničenie výhry alebo nesprávne doručenie výhry. Nebezpečenstvo škody na výhrach prechádza na výhercu okamihom ich prevzatia. Organizátor Súťaže nenesie žiadnu zodpovednosť za prípadné škody v súvislosti s užívaním výhier.

1. Osobné údaje a osobnostné práva

10.1 Organizátor Súťaže sa pri spracúvaní osobných údajov Súťažiacich riadi Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane osobných údajov (ďalej len „Nariadenie“) a zákonom č. 18/2018 Z. z. o ochrane osobných údajov, v znení neskorších predpisov (ďalej len „Zákon o ochrane osobných údajov“).

10.2 Organizátor Súťaže zhromažďuje, spracúva a využíva nasledovné osobné údaje Súťažiacich: názov facebookového profilu Súťažiaceho z ktorého sa Súťažiaci zapojil do Súťaže (súčasťou môže byť meno a priezvisko), príp. podobizeň fyzickej osoby, ak je zachytená na fotografii.

10.3 Účelom spracovania osobných údajov Súťažiacich je realizácia a vyhodnotenie Súťaže.

10.4 Právnym základom spracúvania osobných údajov Súťažiacich je súhlas so spracovaním osobných údajov, ktorý Súťažiaci udelil svojim dobrovoľným zapojením sa do Súťaže.

10.5 Organizátor Súťaže nezamýšľa preniesť osobné údaje Súťažiacich do tretej krajiny alebo medzinárodnej organizácii.

10.6 Organizátor Súťaže je oprávnený spracúvať osobné údaje Súťažiacich na obdobie nevyhnutne potrebné na realizáciu a vykonanie vyhodnotenia Súťaže, najdlhšie na obdobie jedného (1) mesiaca po uplynutí doby trvania Súťaže.

10.7 Podľa ustanovení Nariadenia a Zákona o ochrane osobných údajov môže Súťažiaci svoj ​​súhlas so spracúvaním osobných údajov kedykoľvek odvolať. V tomto prípade budú osobné údaje bezodkladne vymazané. Ďalšia účasť v Súťaži bude v takom prípade vylúčená. Požiadavku na vymazanie osobných údajov je možné poslať písomne poštou na adresu Organizátora Súťaže. Súťažiaci má právo na prístup k svojim osobným údajom spracúvaným Organizátorom Súťaže, na opravu týchto osobných údajov, ich výmaz, obmedzenie spracúvania, ako aj na prenosnosť svojich osobných údajov; má tiež právo namietať spracúvanie svojich osobných údajov a právo podať návrh na konanie o ochrane osobných údajov na Úrad na ochranu osobných údajov.

1. Dane

Výhry zo súťaže sú predmetom dane z príjmov fyzických osôb v zmysle Zákona o dani z príjmov č. 595/2003 Z.z. a výhercovia sú povinní pri zdanení výhry postupovať podľa tohto zákona. Výhry, ktoré dostanú výhercovia, predstavujú hodnotu výhry pred zdanením. Podľa zákona o daní z príjmov č 595/2003 Z.z. o daní z príjmov výhry z reklamnej súťaže alebo žrebovania neprevyšujúcej výšku 165,970 € nepodliehajú zdaneniu.

1. Osobitné ustanovenia

Organizátor Súťaže si vyhradzuje právo rozhodovať o všetkých otázkach týkajúcich sa tejto spotrebiteľskej Súťaže podľa vlastného uváženia a vyhradzuje si tiež právo z dôvodov hodných osobitného zreteľa kedykoľvek obmedziť, odložiť, prerušiť, zmeniť alebo zrušiť spotrebiteľskú Súťaž. V prípade akéhokoľvek sporu týkajúceho sa Súťaže, bude rozhodnutie organizátora Súťaže konečné a záväzné. Ak sa organizátor Súťaže dozvie, že výherca na účely Súťaže poskytol nepravdivé údaje alebo informácie, organizátor Súťaže bude oprávnený vylúčiť takéhoto výhercu zo Súťaže, pričom jeho nárok na výhru tým zaniká.

1. Záverečné ustanovenia

Každý súťažiaci účasťou na Súťaži zároveň potvrdzuje, že bol oboznámený s tým, že spoločnosť Meta Platforms Inc (Meta) nemá voči súťažiacemu žiadne záväzky a z účasti na Súťaži spoločnosti Meta Platforms Inc (Meta) takéto záväzky ani nevznikajú.

Vyhlasovateľ Súťaže vyhlasuje, že Súťaž nie je žiadnym spôsobom sponzorovaná, podporovaná, spravovaná, alebo inak spájaná s Meta Platforms Inc (Meta) a nie je s Meta Platforms Inc (Meta) inak spojená.

V Bratislave, dňa 28. 03. 2024